इस वीडियो को शेयर करते हुए अक्षय कुमार ने कैप्शन दिया कि "जश्न मनाइए आजादी के 70 सालों का और पहले गोल्ड मेडल का, इतिहास रचने वालों के मुंह से यह जानते हुए कि इसे पाकर कैसा महसूस होता है" बता दें कि इस वीडियो में कपिल देव, सचिन तेंदुलकर, सुनील छेत्री, अभिनव बिंद्रा, विजेंद्र सिंह, सानिया मिर्जा और पीवी सिंधू जैसी महान हस्तियां नजर आ रही हैं. अक्षय कुमार की यह फिल्म 15 अगस्त को सिनेमाघरों में दस्तक देने वाली है, इस फिल्म के जरिये मशहूर अभिनेत्री मौनी रॉय बॉलीवुड दुनिया में कदम रखने जा रही हैं.